text: All Postsأخبارسياسةرأي حرّالمسيحيةتاريخرعاياأخبار لبنان والموارنةالعالمالكتاب المقدس
text: #000001
text: سيدنا... يا سيدنا... وينك؟ بقلم جورج يونس
text: #000002
text: وحياتك ووحياة الصليب اللي حاملو شبعنا وعظ وتحذير وما خلونا وطروحات ما بِتْوَصِل لمحل.
text: #000003
text: كرمال يسوع بكفي جمعيات ومؤسسات ورهبان منزوية وصفوف ذل ع بواب ما إلها لزوم.
text: #000004
text: بجاه كل اللي بتحبهم بالصرح وبراتو طل علينا ودافع عن ارواحنا وعالقليلة حسبنا متل رياض وسليم وجان وسمير وميشال.
text: #000005
text: سيدنا نحن عم نكفر وبلشنا نموت ببيوتنا، بلا شغل وبلا عيد وبلا امل وبلا ايداعات، وبلا طبابة وبلا مازوت بهالبرد وبلا كهربا وبلا بركة وبلا قيمة للانسان.
text: #000006
text: بْحَلْفًكْ بالصليب اللي ع صدرك واللي بمثل موت يسوع ع إيد الخونة كرمال يخلصنا، عملك كزدورة ع بيوتنا، ما تْبَيْعِد كتير لان البنزين غالي، عملك برمة حول بكركي وضواحي جونيه والمنطقة اللي كل عمرها كان اسمها الكسليك، فتاح خزانات الناس وبراداتها ودق بواب غربة الرعية اليأسانة ببيوتها وشوف وين صرنا!
text: #000007
text: سيدنا طرقات فتوح كسروان وساحلو صارت مسكونة بالاشباح، واللي قادر فل، واللي مش قادر عم يبكي او عم ينتحر.
text: #000008
text: سيدنا جماعة التركيبة الحاكمة والاوركسترا المدعيي المعارضة بعدهم بسافرو وبيشترو اراضي وبعلمو ولادهم خارج لبنان ونحن ولادنا عم تهج من هالبلد وعم تنشحط من مدارسكم لانو ما معها تدفع القسط.
text: #000011
text: سيدنا التاريخ بقول مجد لبنان اعطي لمقام بكركي، طيب خبرو هالشعب اللي عم يتبهدل وين صرنا من امجاد بطاركتنا اللي ماتو كرمال شعبهم واللي رهنو كل شي تيحافظو ع وجودنا.
text: #000013
text: سيدنا نحن تعبنا والدولار رايح صوب السما ونحن عم نركض ع جهنم، قولك التاريخ رح يرحم امجاد صارت فارغة بإيامنا القاحلة.
text: #000014
text: والله العظيم كتير هيك، ضياع، تعتير، ذل، تحقير، افلاس وناس صارت ع باب الله وما حدا سألان.
text: #000016
text: جورج يونسلبنانموارنة
text: #000017
text: ويلٌ للرعاة الذين يهلكــون ويُبدِّدون غنم رعيتي - إر 23/1 بقلم بسام ضو
text: #000018
text: أين ستولد يا إلهي في هذا العام بقلم شربل ابراهيم
text: #000019
text: العلمانيون اليساريون هم جيش الملالي في لبنان بقلم المخرج يوسف ي. الخوري
text: #000020